**Trond Albert Skjelbred** (født 24. februar 1968 i Bergen) er partner og medeier i Apriil PR. Han er utdannet siviløkonom fra Norges Handelshøyskole (1993) og har mer enn 25 års erfaring som konsulent fra selskaper som Geelmuyden Kiese og PwC. Skjelbred er en aktiv foredragsholder, samfunnsdebattant og har siden 2009 utgitt tre bøker om PR og konsulentrollen.

Karriere
--------

Etter utdannet siviløkonom (NHH, 1993) var Skjelbred kommunikasjonsrådgiver i Geelmuyden Kiese (1994–1999), seniorkonsulent i PwC (1999-2002) og har siden 2003 vært kommunikasjonsrådgiver i Apriil PR (tidligere NOR PR). 

I 2009 debuterte Skjelbred som forfatter med boken *Idar Vollvik om PR* (Cappelen Damm Akademisk), etter flere år som PR-rådgiver for den tidligere Chess-eieren Idar Vollvik. I 2013 utga han *Hvordan lykkes som konsulent?* (Fagbokforlaget). Denne fikk Skjelbred Konsulentprisen for i 2014. Samme år ble han valgt inn i bransjeforeningen KOMMs etiske råd som PR-bransjens representant i Norge. I tillegg ble han i 2014 også nominert til årets eksil GK-er blant over 500 tidligere ansatte i Geelmuyden Kiese. I 2016 utga Skjelbred sin tredje bok, *Perspektiver på PR* (Fagbokforlaget). 

Trond Albert Skjelbred har omfattende undervisningserfaring og er en etterspurt foredragsholder tilknyttet kommunikasjonsfaget og sin bok om konsulentrollen. Siden 2010 har han holdt kurs i retorikk for toppledere sammen med Jens E. Kjeldsen, professor i retorikk og visuell kommunikasjon ved Universitetet i Bergen. Fra 2018 har Skjelbred holdt kurs i etikk for toppledere med Espen Gamlund, professor i filosofi ved Universitetet i Bergen. I flere perioder har Skjelbred undervist i PR ved Handelshøyskolen BI.

Kommentator
-----------

Trond Albert Skjelbred blir jevnlig benyttet som omdømmeekspert av ulike medier for å kommentere dagsaktuelle saker. Han har blant annet kommentert Johaug-saken, Petter Northug, trenerkrise i Brann, kjendismarkedsføring, sosiale medier  og retorikk for ledere. Siden 2009 har Skjelbred vært fast gjesteskribent i Kapital og har de siste årene publisert en rekke debattinnlegg i Bergens Tidende, Bergensavisen, Dagens næringsliv og Finansavisen. Hans BT-innlegg «Er det forventet at jeg svarer på e-post etter kl. 16?» trendet på LinkedIn i juli 2019 som det topp tre mest leste innlegget i Norge.

Bibliografi
-----------

* *Idar Vollvik om PR*. Cappelen Akademisk Forlag (2009)
* *Hvordan lykkes som konsulent?* Fagbokforlaget (2013)
* *Perspektiver på PR*. Fagbokforlaget (2016)

Referanser
----------

1. ↑  Skal avsløre PR-bransjens hemmeligheter[*død lenke*]
2. ↑  Slik lykkes du som konsulent i oljen Arkivert 14. juli 2014 hos Wayback Machine.
3. ↑  Slik lykkes du på egenhånd
4. ↑  «Arkivert kopi». Arkivert fra originalen 3. juli 2014. Besøkt 18. juni 2014.  Det er viktigere å lytte enn å snakke
5. ↑   PR-rådgiver fikk Konsulentprisen 2014
6. ↑  Brakstad, Tommy H. «- Northug var OLs sirkusdirektør». *E24*. Besøkt 2. februar 2017.
7. ↑  «Hvordan ta farvel med en Frelser...». *www.ba.no* **(norsk)**. 14. juni 2015. Besøkt 2. februar 2017.
8. ↑  «Er dette de beste selgerne?». *seher.no* **(norsk)**. 9. juli 2008. Besøkt 2. februar 2017.
9. ↑  NRK. ««Snømannen» gir Norge millionreklame». *NRK* **(norsk)**. Besøkt 25. april 2017.
10. ↑  «Retorikk: Viktig redskap for ledere». *Ledernytt* **(norsk)**. Arkivert fra originalen 26. april 2017. Besøkt 25. april 2017.
11. ↑  «Avklar forventningene». *Kapital*. Arkivert fra originalen 5. september 2018. Besøkt 5. september 2018.
12. ↑  Gamlund, Espen; Skjelbred, Trond Albert (13. november 2020). «Innlegg om tidens dilemma: Avlyse arrangementet eller følge planen?». *www.dn.no*. Besøkt 1. januar 2021.
13. ↑  Skjelbred, Trond Albert; Ulveseth, Silje (21. juli 2020). «Er det mulig å være stolt og ydmyk samtidig?». *www.dn.no*. Besøkt 1. januar 2021.
14. ↑  «Er du proppen i systemet?». *finansavisen.no* **(norsk)**. 2. desember 2020. Besøkt 1. januar 2021.
15. ↑  «Disse BT-sakene ble mest delt i 2017». *Bergens Tidende*. Besøkt 5. januar 2018.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |